./data/phi0914/phi0014/phi0914.phi0014.perseus-lat2.xml
Titus Livius (Livy)
frui namque       pace optimo consilio cum populo Romano seruata per intestina arma non licuit;       quorum causa atque initium traditur ex certamine factionum ortum,  quae fuerunt eruntque pluribus populis exitio quam       bella externa, quam fames morbiue quaeque alia in deum iras uelut ultima       publicorum malorum uertunt   uirginem plebeii       generis maxime forma notam <duo> petiere iuuenes, alter uirgini genere       par, tutoribus fretus, qui et ipsi eiusdem corporis erant, nobilis alter, nulla       re praeterquam forma captus   adiuuabant eum       optumatium studia, per quae in domum quoque puellae certamen partium penetrauit        nobilis superior iudicio matris esse, quae quam splendidissimis nuptiis iungi       puellam uolebat: tutores in ea quoque re partium memores ad suum tendere             cum res peragi intra parietes nequisset,       uentum in ius est  postulatu audito matris tutorumque, magistratus secundum       parentis arbitrium dant ius nuptiarum   sed uis       potentior fuit; namque tutores, inter suae partis homines de iniuria decreti       palam in foro contionati, manu facta uirginem ex domo matris rapiunt;  aduersus quos infestior coorta       optumatium acies sequitur accensum iniuria iuuenem  fit proelium atrox  pulsa       plebs, nihil Romanae plebi similis, armata ex urbe profecta, colle quodam capto,       in agros optumatium cum ferro ignique excursiones facit;  urbem quoque, omni etiam expertium ante certaminis       multitudine opificum ad spem praedae euocata, obsidere parat;  nec ulla species cladesque belli abest, uelut contacta       ciuitate rabie duorum iuuenum funestas nuptias ex occasu patriae petentium             parum parti utrique domi armorum bellique       est uisum; optumates Romanos ad auxilium urbis obsessae, plebs ad expugnandam       secum Ardeam Uolscos exciuere   priores Uolsci       duce Aequo Cluilio Ardeam uenere et moenibus hostium uallum obiecere   quod ubi Romam est nuntiatum, extemplo M Geganius consul cum exercitu profectus tria milia passuum ab hoste locum       castris cepit, praecipitique iam die curare corpora milites iubet  quarta deinde       uigilia signa profert; coeptumque opus adeo adproperatum est, ut sole orto       Uolsci firmiore se munimento ab Romanis circumuallatos quam a se urbem uiderent;            et alia parte consul muro Ardeae brachium       iniunxerat, qua ex oppido sui commeare possent